آمریکانین بیرلشمیش میللت‌لردایمی نماینده‌سی نیکی هیلی، پرزیدنت دونالد ترامپ‌ین، سوریه‌یه لازیم اولسا یئنی سالدیری‌لار تشکیل ائده بیله‌جگینی سؤیله‌دی.
سی. ان. ان-ده یایینلانان " State of Union " پروقرامیندا دانیشان هیلی، واشینگتونون سوریه مسئله‌سین‌دکی اؤنجه‌لیک‌لرینی، " ترور تشکیلاتی داعشین مغلوب ائدیلمه‌سی، ایران تأثیری‌نین آرا‌دان قالدیریلماسی و دولت باشقانی بشار اسدین دئوریلمه‌سی" اولا‌راق سیرالادی.
بیر نؤمره‌لی مقصدین داعشین مغلوب اولماسی اولدوغونو وورغولایان هیلی، رژیمین باشیندا اسد اولدوغو مدتجه سوریه‌ده سیاسی بیر حلّین مومکون اولمادیغینی دا سؤزلرینه علاوه ائتدی.
هیلی، پرزیدنت ترامپین سوریه‌ده داها چوخونو ائتمه‌سی لازیم‌دیرسا ائدجگینی ایفاده ائده‌رک، بون‌دان سونرا اولا‌جاق‌لارین هر کسین سوریه‌ده اولان‌لارا نئجه اعتراض گؤستردیگینه باغلی اولاجاغینی ایفاده ائتدی. هیلی، ترامپین سوریه موضوعسوندا بئله بیر وضعیتده یئرینده دایانماییب لازیم اولان نیسه اونو ائدجگینی ایفاده ائتدی.
نیکی هیلی سؤزلرینی بئله داوام ائتدیردی:
"حرکت‌لرینه باخسانیز، وضعیته باخسانیز، اسدله باریش و ثابت بیر حکومت چتین گؤرونور. رئاللاشاجاغینی دوشوندوگوموز شئی، رژیم دییشیک‌لیگی. "
هیلی، آمریکانین سوریه‌یه تشکیل ائتدیگی موکت سالدیری‌نین آردین‌دان جمعه گونو بمت-نین امنیت شوراسیندا تشکیل ائدیلن خصوصی ایجلاسیندا "آمریکا دونن گئجه چوخ اؤلچولو بیر آددیم آتدی. سوریه‌ده میدانا گلن وحشیلیغی دایاندیرما و سیاسی بیر حل تاپماق اوچون بوتون سیویل خالق‌لارین تلاش گؤسترمه‌سی‌نین زامانی گلدی "دئیه دانیشمیشدی.
هاوا حرکاتی، سوریه رژیمی‌نین ایدلیب شهرینده تشکیل ائتدیگی و بعضی منبع‌لره گؤره 150 ​​ادامین جان وئردیگی شیمیایی سالدیری اوزرینه رئاللاشدیریلمیشدی.
